CELEX: 32008D0582(01)
Language: sk
Date: 2008-07-08 00:00:00
Title: 2008/582/ES: Rozhodnutie Komisie z  8. júla 2008 , ktorým sa z financovania Spoločenstva vylučujú niektoré výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) a v rámci Európskeho poľnohospodárskeho záručného fondu (EPZF) [oznámené pod číslom K(2008) 3411]

15.7.2008   
            
            
               SK
            
            
               Úradný vestník Európskej únie
            
            
               L 186/39
            
         
      ROZHODNUTIE KOMISIE
   
   z 8. júla 2008,
   ktorým sa z financovania Spoločenstva vylučujú niektoré výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF) a v rámci Európskeho poľnohospodárskeho záručného fondu (EPZF)
   [oznámené pod číslom K(2008) 3411]
   (Iba anglické, francúzske, grécke, holandské, nemecké, poľské, španielske, švédske a talianske znenie je autentické)
   (2008/582/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (1), a najmä na jeho článok 7 ods. 4,
   so zreteľom na nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (2), a najmä na jeho článok 31,
   po porade s Výborom pre poľnohospodárske fondy,
   keďže:
   
               (1)
            
            
               Podľa článku 7 ods. 4 nariadenia (ES) č. 1258/1999 a článku 31 nariadenia (ES) č. 1290/2005 má Komisia vykonávať potrebné overenia, oznamovať členským štátom výsledky týchto overení, brať do úvahy pripomienky členských štátov, viesť bilaterálne rozhovory v záujme dosiahnutia dohody s dotknutými členskými štátmi a formálne im oznamovať závery, ku ktorým dospela.
            
         
               (2)
            
            
               Členské štáty mali možnosť požiadať o začatie zmierovacieho konania. Túto možnosť v niektorých prípadoch využili a Komisia preskúmala správu vydanú po ukončení tohto postupu.
            
         
               (3)
            
            
               Podľa nariadenia (ES) č. 1258/1999 a nariadenia (ES) č. 1290/2005 sa môžu financovať iba poľnohospodárske výdavky, ktoré sa vynaložili v súlade s pravidlami Spoločenstva.
            
         
               (4)
            
            
               Z vykonaných overovaní bilaterálnych rozhovorov a zmierovacích konaní vyplynulo, že časť výdavkov vykázaných členskými štátmi nespĺňa túto podmienku, a teda sa nemôže financovať Záručnou sekciou EPUZF a Európskym poľnohospodárskym záručným fondom, ďalej len EPZF.
            
         
               (5)
            
            
               Je potrebné uviesť čiastky, ktoré neboli uznané na financovanie záručnou sekciou EPUZF a EPZF. Tieto sumy nesúvisia s výdavkami, ktoré boli vynaložené viac ako dvadsaťštyri mesiacov predtým, ako Komisia písomne oznámila členským štátom výsledky kontrol.
            
         
               (6)
            
            
               Pre prípady, na ktoré sa vzťahuje toto rozhodnutie, Komisia oznámila členským štátom v súhrnnej správe vyhodnotenie súm, ktoré treba vylúčiť z dôvodu ich nesúladu s predpismi Spoločenstva.
            
         
               (7)
            
            
               Týmto rozhodnutím nie sú dotknuté finančné dôsledky, ktoré by Komisia mohla vyvodiť z rozsudkov Súdneho dvora vo veciach prerokúvaných k 30. marcu 2008 a týkajúcich sa záležitostí, ktoré sú predmetom tohto rozhodnutia,
            
         PRIJALA TOTO ROZHODNUTIE:
   Článok 1
   Výdavky akreditovaných platobných agentúr členských štátov uvedené v prílohe k tomuto rozhodnutiu a vykázané v rámci Záručnej sekcie EPUZF alebo v rámci EPZF sú vylúčené z financovania Spoločenstva z dôvodu ich nesúladu s predpismi Spoločenstva.
   Článok 2
   Toto rozhodnutie je určené Spolkovej republike Nemecko, Helénskej republike, Španielskemu kráľovstvu, Francúzskej republike, Talianskej republike, Holandskému kráľovstvu, Poľskej republike, Švédskemu kráľovstvu a Spojenému kráľovstvu Veľkej Británie a Severného Írska.
   
      V Bruseli 8. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 103.
   
      (2)  Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 479/2008 (Ú. v. EÚ L 148, 6.6.2008, s. 1).